CELEX: 32014D0670
Language: sk
Date: 2014-06-23 00:00:00
Title: 2014/670/Euratom: Rozhodnutie Rady z  23. júna 2014 , ktorým sa schvaľuje uzavretie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej Európskou Komisiou v mene Európskeho spoločenstva pre atómovú energiu

20.9.2014   
            
            
               SK
            
            
               Úradný vestník Európskej únie
            
            
               L 278/8
            
         ROZHODNUTIE RADY
   z 23. júna 2014,
   ktorým sa schvaľuje uzavretie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej Európskou Komisiou v mene Európskeho spoločenstva pre atómovú energiu
   
      (2014/670/Euratom)
   
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na odporúčanie Európskej komisie,
   keďže:
   
               (1)
            
            
               Rada 22. januára 2007 poverila Európsku komisiu začať rokovania s Ukrajinou o uzavretí novej dohody medzi Európskou úniou a Ukrajinou s cieľom nahradiť dohodu o partnerstve a spolupráci (1).
            
         
               (2)
            
            
               S prihliadnutím na blízke historické vzťahy a prehlbujúce sa väzby medzi zmluvnými stranami, ako aj na ich želanie posilniť a rozšíriť svoje vzťahy ambicióznym a inovačným spôsobom, boli rokovania o Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) úspešne uzavreté parafovaním dohody v roku 2012.
            
         
               (3)
            
            
               Európska komisia 15. mája 2013 navrhla Rade, že dohoda by sa mala podpísať v mene Únie a v súlade s článkom 486 dohody by sa mala medzi Úniou a Ukrajinou čiastočne predbežne vykonávať až do jej uzavretia k neskoršiemu dátumu.
            
         
               (4)
            
            
               Na podpis a uzavretie dohody sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie.
            
         
               (5)
            
            
               Dohoda sa taktiež týka záležitostí, ktoré patria do právomoci Európskeho spoločenstva pre atómovú energiu, konkrétne článok 342 a príloha XXVII, v rozsahu, v akom sa vzťahuje na jadrové otázky.
            
         
               (6)
            
            
               Z tohto dôvodu by sa dohoda, pokiaľ ide o otázky patriace do pôsobnosti Zmluvy o Euratome, mala uzavrieť tiež v mene Európskeho spoločenstva pre atómovú energiu.
            
         
               (7)
            
            
               Podľa článku 102 Zmluvy o Euratome nemôže dohoda nadobudnúť platnosť pre Európske spoločenstvo pre atómovú energiu skôr, ako členské štáty oznámia Európskej komisii, že takáto dohoda sa stala uplatniteľnou v súlade s ustanoveniami ich príslušných vnútroštátnych právnych predpisov.
            
         
               (8)
            
            
               Uzavretie dohody Európskou komisiou konajúcou v mene Európskeho spoločenstva pre atómovú energiu by sa preto malo schváliť,
            
         PRIJALA TOTO ROZHODNUTIE:
   Článok 1
   Týmto sa schvaľuje uzavretie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej Európskou komisiou v mene Európskeho spoločenstva pre atómovú energiu (2).
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 23. júna 2014
      
         
            Za Radu
         
         
            predsedníčka
         
         C. ASHTON
      
   
   
      (1)  Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej (Ú. v. ES L 49, 19.2.1998, s. 3).
   
      (2)  Text dohody je pripojený k rozhodnutiu Rady 2014/295/EÚ zo 17. marca 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej preambulu, článok 1 a hlavy I, II a VII (Ú. v. EÚ L 161, 29.5.2014, s. 1).